ב"ה
העברת שיעור – פרק ו' – כיבוש יריחו

א-טז: צווי ה' ליהושע, ויהושע את העם כיצד תיכבש יריחו, והביצוע
א
"ויריחו סוגרת ומסוגרת מפני בני ישראל אין יוצא ואין בא" – ניתן ל"השחיר" את יושבי יריחו שבניגוד לרחב לא קבלו את ישראל בזרועות פתוחות, שהרי כתוב "וימס לבבם" (ה,א), אלא עוד הוסיפו מנעול על מנעול ואף התכנסו בתוכה כל גבורי החייל משבעת האומות. הם עשו הכנות רבות כדי לעצור את ישראל, הן מבחינת הגבורים והן מבחינת הביצורים והחומה שעוביה היה כגובהה.

עכשיו הגענו למלחמת יריחו בעצמה, ותחילה נתאר את העיר, יריחו היתה מבוצרת ב-7 חומות כשפתחה של חומה אחת לא מול פתחה של החומה השניה, וגם סגרו את שערי העיר עם מנעולים משני הצדדים מבפנים ומבחוץ כדי שלא יוכלו לצאת מן העיר להיכנע לפני בנ"י, וגם שלא יוכלו לצאת להילחם נגד בנ"י (מפני הסיבה שנכתוב להלן), ובנוסף לכך באו שם הרבה חיילים מכל 7 העמים שכן הבינו שהיא המפתח לארץ ישראל ואם היא תיכבש אח"כ יוכלו היהודים לכבוש את כל הארץ, וחומת יריחו עצמה היתה רחבה כגובהה, שאפילו תיפול על צידה תישאר העיר מבוצרת מעובי החומה. 
בנוסף לכך אסף מלך יריחו את כל המכשפים הגדולים שיכשפו את יריחו שלא יוכלו בני ישראל להיכנס אליה, ומלקח מלחמות ישראל בעבר למדו שרי הצבא שלא לצאת בשום אופן מהחומה, שכן סיחון האדיר שהי' מלך חשבון נוצח במערכה – להבנתם – בגלל שיצא מעירו המבוצרת, לכן החליטו שבשום אופן הם לא יצאו מהחומה כך שבדרך הטבע לא יוכלו לכובשה, רק ע"י נס, ציוה ה' את יהושע איך יכבשוה, ואיך יורידו את כל כוחות הכישוף שרובצים על העיר, 
ב-ה – ציווי ד' ליהושע

ו-י – ציווי יהושע לעם
כינס יהושע את העם וציוה על כל הלוחמים להיות ערוכים למלחמת יריחו. וזה יהיה הסדר במשך 6 ימים יקיפו כל יום כל הלוחמים עם הארון את העיר פעם אחת, וביום השביעי 7 פעמים ואז תיפול החומה ויכנסו ישראל ויהרגום. וכיון שה' ציוה אותם את זה ביום ראשון בשבוע, בו ביום התחילו להקיף פעם ראשונה, כשבני גד וראובן הולכים לפני כולם כדי שאם יושבי יריחו יפרצו להלחם הם ילחמו בם (החלוץ). ואחריהם ילכו 7 כהנים שיחזיקו בפיהם שופרות ויתקעו כל הדרך הלוך ותקוע, דהיינו שתקעו בהליכה ולא נעמדו במקומם בזמן התקיעה, וכך יעשו עד שישלימו את כל ההקפה, אחריהם ילכו 4 הכהנים החשובים שנשאו את הארון בעת שעברו ישראל את הירדן, ואחר הארון ילכו כל ישראל היוצאים למלחמה ובאחרונה ילכו שבט דן (המאסף), ואחר שכולם הסתדרו בסדר הזה הקיפו את כל העיר במעגל, ואז ניתן האות והקיפו כולם את העיר יריחו כששבעת הכוהנים תוקעים כל הזמן בשופרות האילים, אך כל ישראל לא אמרו דבר ושתקו מפני כבוד השכינה, עד שהשלימו הקפה שלימה וחזרו כל העם איש לאהלו ואת הארון החזירו למקומו. 
י"א-י"ד – ההקפה בששת הימים הראשונים

ביום השני השכימו מוקדם לקיים רצון ה' וחזרו על ההקפה, ואפילו שהדבר היה מסוכן מאד שכן יושבי העיר יכלו לזרוק עליהם מעל החומות אבנים גדולות ולהרגם, אך בני ישראל בטחו בה' ובנביאו יהושע שלא יאונה להם כל רע, וכך חזר הדבר על עצמו כל ששת הימים.

ט"ו-ט"ז – ההקפה ביום השביעי

 וביום השביעי שהיה שבת השכימו כולם בעלות השחר [יותר מוקדם מכל יום] כי היו צריכים להקיף את העיר 7 פעמים, ולהילחם, ולשרוף את העיר, ואח"כ עוד לעשות סעודת שבת, וביום זה לקחו כל ישראל שופרות וצוום יהושע שבסוף ההקפה ה-7 יתקעו הכהנים תקיעה גדולה ואז יריעו כל ישראל תרועה גדולה בשופרותיהם, וזהו תרועה של שמחה על שזכו שה' נתן להם את העיר ולחם  מלחמתם ולא תרועה על ניצחונם, וברגע זה יהיה הנס שהחומה תשקע תחתיה ויכנסו כל אנשי המלחמה לעיר ויהרגו את כולם. 
מיד הסתדרו בני ישראל במעגל כמו בימים הקודמים, והקיפו את העיר 7 פעמים כשהכהנים תוקעים כל הזמן בשופרותיהם, ואז תיקן יהושע את התפילה החשובה של "עלינו לשבח" שיש בה סודות עצומים ונפלאים, אמרם בכל הקפה (ור' נחוניא בן הקנה תיקן שיאמרו בכל יום את התפילה "עלינו לשבח" אחר ג' התפלות שחרית מנחה וערבית), 

דף עבודה – של מרפ"ד אחיה

יז-יט: הצווי להחרים את אנשי יריחו ושללה מלבד רחב ומשפחתה.
חרם…לה' – (פסוק י"ז):
 שתי משמעויות למושג "חרם": 
1. מצווים להעביר הכל לאוצר בית ה'.
2. להרוג אנשים או בהמות.
כאן  יהושע ציוה על חרם "גורף". 
א. כסף, זהב, נחושת וברזל (פסוק י"ט) – לאוצר בית ה'. 
ב. בכל שאר הדברים אסור לגעת, הכל ישרף בשריפת כל העיר. 
ג. להשאיר בחיים את רחב ומשפחתה. 

"כי החבאתה את המלאכים…" – זו הזדמנות להסביר לילדים שמלאך זה שליח. לעיתים שליח ע"י ה' וכאן שליח ע"י יהושע.

פסוק י"ח: 
"ורק אתם שמרו מן החרם" – תזהרו לא לקחת.
"פן תחרימו ולקחתם מן החרם" – אם תקחו מן החרם תגרמו לאבדון כולם.
"ושמתם את מחנה ישראל לחרם ועכרתם אותו" – "ישראל ערבין זה בזה".
משל – ספור: אנשים ממלאים דוד ענק במים ע"מ לשתות ממנו מאוחר יותר. לפתע ניגש מישהו ושופך לתוך הדוד כוס מים מלוכלכים…- מדוע אתה עושה זאת ?
- מה אתם רוצים, אני אקבל את הכוס הזאת…!

ובתום ההקפה השביעית - אמר להם יהושע - עוד מעט יתקעו הכהנים את התקיעה הגדולה ואתם תריעו בשופרותיכם, אך תקבלו על עצמכם וגם כ"א ישמור על חבירו ע"ז שתהרגו את כל אנשי העיר ובהמתם ולא תשאירו מאומה, ושלא יקחו כלום מן השלל, ורק את הכסף והזהב והנחושת והברזל תביאו למשכן ה', ואח"כ תשרפו את כל העיר שלא ישאר בה מאומה, כיון שהעיר מלאה בע"ז וכוחות הטומאה, דינה כעיר הנדחת שתשרף כולה, וזה כולל גם את המטלטלין, כדי שלא יבואו ליכשל בהם ולקחת מהם, חוץ מהכלי מתכות שישאירו למשכן כציווי ה'.  

כ-כה: ביצוע  הכיבוש, ההחרמה והצלת רחב בתום ההקפה השביעית
פסוק כ' – "…ותפל החומה תחתיה" !? האם החומה נפלה הצידה ? בנ"י מקיפים את העיר, ואם החומה נופלת הצידה כיצד יכנס כל אחד מול מקומו ? מסברה, זה מפריע היו אבנים וכו'. 
אלא שהחומה נפלה תחתיה דהיינו שנבלעה במקומה (רש"י ברכות נד:).
מה אירע לבית רחב ? בפשטות ניתן לומר שלא בכל מקום החומה שקעה לגמרי (מלבי"ם).

פסוק כא' – כאן התחילה המלחמה ממש! "ויחרימו את כל אשר בעיר מאיש ועד אשה…". זו לא היתה מלחמה פשוטה, התאספו שם כל הגבורים (עיין לעיל).

פסוק כב' – מדוע דוקא הלכו שני האנשים הללו להציל את רחב ומשפחתה ? ניתן לומר באופן פשוט שהם הרגישו חובה לגמול טובה תחת טובה.

ואז ניתן האות ואחד מן הכהנים תקע תקיעה גדולה ואז הריעו כל העם תרועה גדולה פעמיים, אחת תרועה של שמחה כציווי יהושע ופעם ב' כציווי ה'. ובאותו רגע שקעו 7 החומות באדמה (ונשאר חלק מהם בולט לזכר הנס) ונכנסו כל ישראל לקיים ציווי ה' יתברך להחרים ולהרוג הכל, מיד ציוה יהושע את 2 המרגלים שירוצו מהר לביתה של רחב להציל אותה ואת משפחתה כמו שהם נשבעו לה. ואמנם החומה שקעה ולא נשאר הסימן בחלון, אך הם היו זריזים וזכרו את המקום, ולכן בהקיפם את החומה הסתכלו יפה בחלון ועכשיו מיהרו לשם ומצאו את הבית שלם חוץ מקיר החומה, אך במקום למצוא שם רק את רחב ומשפחתה הקרובה מצאו יותר מ-200 איש קרובים רחוקים שלה, ולא ידעו המרגלים מה לעשות, הוציאו את רחב ומשפחתה הקרובה והביאום למחנה ישראל, אך את שאר הקרובים הוציאו אל מחוץ למחנה ישראל וחיכו למוצא פיו של יהושע מה לעשות בהם. 
וכיון שראה יהושע ברוח הקודש שרחב חזרה בתשובה בכל לבה ונפשה, וכל הנלוים עליה רוצים גם באמת ובתמים לחזור בתשובה, לכן אמר להשאירם בחיים, אך בנ"י לא רצו להתחתן עמם כי מבני כנען המה, התפלל יהושע עליהם והחיה אותם לחיי עולם הבא והראה לישראל דוגמא שהוא בעצמו נשא את רחב לאשה, ואז הסכימו ישראל להתחתן עמהם, וגדולי הדור נישאו עם בני משפחתה ונתערבו עם בנ"י לכל דבר. ובנתיים הרגו בנ"י את כל אנשי העיר יריחו וגם את בהמתם ושרפו את שאר העיר, ואת הכסף ואת הזהב הביאו למשכן כציווי ה'.

דף עבודה – 'פרק ו'
כו-כז:  יהושע מקלל את מי שיבנה מחדש את יריחו ומתפרסם בכל הארץ 

אז השביע יהושע את כל ישראל שבכל הדורות לא יעיזו להקים את העיר יריחו ולבנות אותה, ולא רק את יריחו אלא שגם אם לבנות עיר אחרת ולקרוא לה את שמה יריחו, וגם אם לבנות את העיר יריחו עצמה ולקרוא לה שם אחר גם זה בכלל האיסור, והטעם כדי שיראו לדורות את שארית החומה ששקעה בארץ וידעו את נפלאות השי"ת עם ישראל, ומי שיעבור על האיסור ויבנה אותה, אז כשיקים את היסודות ימות בנו בכורו וכשיגמור לשים את הדלתות ימות בנו הצעיר. כ-500 שנה אכן לא נבנתה, אך בזמנו של אחאב הי' רשע ששמו חיאל בית האלי, והיה שר צבא בחילו של אחאב וגם היה קרובו, והיה עשיר ורב כוח, שבנה את יריחו ושינה את שמו קצת וגם ציוה לכולם שיקראו לעיר כך, כי חשב שאולי כך לא תחול עליו קללת יהושע, אבל זה לא הועיל לו ונתקיים בו קללת יהושע שמתו כל בניו רח"ל. ואחרי שגמרו את כל כיבוש יריחו, חזרו כל ישראל לאוהליהם וקיימו סעודות שבת כנדרש, ושמחו בישועת ה' ובנביאו.
